b'\n_START_ARTICLE_\nAlain Connes\n_START_SECTION_\nBiografie\n_START_PARAGRAPH_\nS-a n\xc4\x83scut \xc3\xaen 1947 \xc3\xaen Draguignan, \xc3\xaen sud-estul Fran\xc8\x9bei. Tat\xc4\x83l s\xc4\x83u era un poli\xc8\x9bist, iar mama pediatru. Dup\xc4\x83 studii la Marseille, a fost admis la \xc8\x98coala Normal\xc4\x83 Superioar\xc4\x83 din Paris \xc3\xaen anul 1986. A \xc3\xaenceput s\xc4\x83 lucreze la algebre de operatori, \xc8\x99i \xc3\xaen special algebrele Von Neumann, introduse \xc3\xaen anii 1930 pentru a oferi un fundament matematic mecanicii cuantice. \xc3\x8en teza sa de doctorat, condus\xc4\x83 de Jacques Dixmier, a propus o clasificare a factorilor de tip III, rezolv\xc3\xa2nd astfel un problem vechi de zeci de ani._NEWLINE_\xc3\x8en anul 1970 a devenit cerc\xc4\x83tor din Centrul Na\xc8\x9bional Francez de Cercet\xc4\x83ri \xc8\x98tiin\xc8\x9bifice (CNRS), apoi profesor universitar la Paris VI (Pierre-et-Marie-Curie). \xc3\x8en 1979 a fost numit la Institut des Hautes \xc3\x89tudes Scientifiques, unde colegii sale lucrau mai degrab\xc4\x83 la geometrie diferen\xc8\x9bial\xc4\x83 \xc8\x99i geometrie algebric\xc4\x83. S-a interesat la teoria folia\xc8\x9biilor, pe care a legat-o la algebrele Von Neumann. Astfel a dezvoltat geometria necomutativ\xc4\x83, domeniu despre care a scris cartea de referin\xc8\x9b\xc4\x83, G\xc3\xa9om\xc3\xa9trie non commutative (1990), tradus\xc4\x83, revizuit\xc4\x83 si ad\xc4\x83ugit\xc4\x83 \xc3\xaen englez\xc4\x83 sub titlul Noncommutative Geometry (1994). A \xc8\x99i lucrat la K-teoria, formul\xc3\xa2nd conjectura Baum-Connes \xc3\xaen urma discu\xc8\x9biilor cu specialistul de topologie algebric\xc4\x83 Paul Baum, \xc8\x99i a introdus no\xc8\x9biunea de cohomologie ciclic\xc4\x83._NEWLINE_\xc3\x8en 1982 a fost laureat cu Medalia Fields, cea mai \xc3\xaenalt\xc4\x83 distinc\xc8\x9bie \xc3\xaen matematic\xc4\x83, pentru lucr\xc4\x83rile sale la algebra de operatori. \xc3\x8en 1984 a fost numit la Coll\xc3\xa8ge de France, unde i-a fost atribuit\xc4\x83 catedra \xe2\x80\x9eAnaliz\xc4\x83 \xc8\x99i geometrie\xe2\x80\x9d, pe care o ocup\xc4\x83 p\xc3\xa2n\xc4\x83 \xc3\xaen prezent.'